62022TJ0641_INF
Rettens dom (Ottende Udvidede Afdeling) af 6. november 2024 –Portigon mod Afviklingsinstansen (Ex ante-bidrag 2017)
(Sag T-641/22)
»Den Økonomiske og Monetære Union – bankunion – den fælles afviklingsmekanisme for kreditinstitutter og visse investeringsselskaber (SRM) – Den Fælles Afviklingsfond (Afviklingsfonden)– Afviklingsinstansens afgørelse om beregning af ex ante-bidrag for 2017 – begrundelsespligt«
1.
Institutionernes retsakter – begrundelse – forpligtelse – rækkevidde – ophavsmandens redegørelse for retsaktens begrundelse under sagen for Unionens retsinstanser – betingelser – ingen modsigelser og pligt til sammenhæng mellem redegørelsen og den nævnte begrundelse
(Art. 296, stk. 2, TEUF)
(jf. præmis 44 og 45)
2.
Institutionernes retsakter – begrundelse – forpligtelse – rækkevidde – afgørelse truffet af Den Fælles Afviklingsinstans (Afviklingsinstansen) om fastsættelsen af ex ante-bidrag til Den Fælles Afviklingsfond (Afviklingsfonden) – Afviklingsinstansens forpligtelse til at oplyse de berørte institutter om metoden til beregning af bidragene og om metoden til fastsættelse af det årlige målniveau
(Art. 296, stk. 2, TEUF; Europa-Parlamentets og Rådets forordning nr. 806/2014; Rådets forordning 2015/81, art. 4; Kommissionens forordning 2015/63, art. 4-7 og 9 samt bilag I; Europa-Parlamentets og Rådets direktiv 2014/59)
(jf. præmis 47 og 48)
Konklusion
1)
Afgørelse SRB/ES/2022/41 truffet af Den Fælles Afviklingsinstans (Afviklingsinstansen) den 25. juli 2022 om beregning af ex ante-bidraget for 2017 til Den Fælles Afviklingsfond fra Hypo Vorarlberg Bank AG og fra Portigon AG, annulleres, for så vidt som denne afgørelse vedrører Portigon AG.
2)
Virkningerne af afgørelse SRB/ES/2022/41 opretholdes, for så vidt som de vedrører Portigon, indtil ikrafttrædelsen, inden for en rimelig frist, som ikke kan overstige seks måneder regnet fra datoen for afsigelse af denne dom, af en ny afgørelse fra Afviklingsinstansen om fastsættelse af dette instituts ex ante-bidrag for 2017 til Den Fælles Afviklingsfond.
3)
Afviklingsinstansen bærer sine egne omkostninger og betaler de af Portigon afholdte omkostninger.
4)
Europa-Parlamentet og Rådet for Den Europæiske Union bærer deres egne omkostninger.